এরই মধ্যে এই বেল্ট আনুষ্ঠানিকভাবে রিয়ালের হাতে তুলেও দেওয়া হয়েছে। আর সেটি নিয়ে ছবি তুলে দানি কারভাহাল ও লুকাস ভাসকেজ টুইট করেছে, ‘আমরা এখন কিন্তু ডব্লুডব্লুই চ্যাম্পিয়নও।’ এই সৌজন্যবোধে মুগ্ধ রিয়াল ডব্লুডব্লুইর তারকাদের আমন্ত্রণ জানিয়েছে তাদের খেলা দেখার জন্য। প্রাক-মৌসুম সফরে রিয়াল এখন যুক্তরাষ্ট্রেই আছে। সেখানে আজ তারা ম্যানচেস্টার ইউনাইটেডের বিপক্ষে প্রীতি ম্যাচে হেরেছে ২-১ গোলে। সেই ম্যাচটা দেখার আমন্ত্রণ ছিল ডব্লুডব্লুই তারকাদের। ডব্লুডব্লুইও তাদের সামারস্লাম দেখার জন্য আমন্ত্রণ জানিয়েছে রিয়ালকে।